১০১ রেন্ট বয়েজ
১০১ রেন্ট বয়েজ (ইংরেজি: 101 Rent Boys) হল ২০০০ সালে মুক্তিপ্রাপ্ত একটি তথ্যচিত্র। এই ছবিতে ক্যালিফোর্নিয়ার লস এঞ্জেলস অঞ্চলের পুরুষ যৌনকর্মীদের জীবনযাপনের দিকগুলি তুলে ধরা হয়েছে। ফেন্টন বেইলি ও র‍্যান্ডি বারবাটো পরিচালিত এই ছবিটিতে ১০১ জন যৌনকর্মীর বর্ণনা দেওয়া হয়েছে। এঁদের সময় পাওয়ার বিনিময়ে ৫০ ডলার খরচ করতে হয়। এই যৌনকর্মীরা বিভিন্ন জাতি, অঞ্চল ও অর্থনৈতিক প্রেক্ষাপট থেকে আগত। এই যৌনকর্মীদের সান্টা মনিকা বুলেভার্ড অঞ্চল ও তার পারিপার্শ্বিক এলাকা থেকে একত্র করা হয়। এঁরা বিভিন্ন বিষয় আলোচনা করেন। অনেকেই তাদের ব্যক্তিগত ইতিহাস এবং তাদের কাজের প্রকৃতি সম্পর্কে মন্তব্য করেন।